hotchpotch/miracl-hf-unified huggingface dataset:
2012 दिल्ली सामूहिक बलात्कार मामला
2012 दिल्ली सामूहिक बलात्कार मामला भारत की राजधानी दिल्ली में 16 दिसम्बर 2012 को हुई एक बलात्कार तथा हत्या की घटना थी, जो संचार माध्यम के त्वरित हस्तक्षेप के कारण प्रकाश में आयी। 30 दिसम्बर 2012 को उसका शव दिल्ली लाकर पुलिस की सुरक्षा में जला दिया गया। इस कृत्य की निन्दा करते हुए सोशल मीडिया में ट्वीटर फेसबुक आदि पर काफी कुछ लिखा गया। इस घटना के विरोध में पूरे देश में उग्र व शान्तिपूर्ण प्रदर्शन हुए जिसमें नई दिल्ली, कलकत्ता और बंगलौर में हुए प्रदर्शनों उल्लेखनीय हैं। उल्लेखनीय बात यह है कि नई दिल्ली में यौन अपराधों की दर अन्य मैट्रोपॉलिटन शहरों के मुकाबले सर्वाधिक (प्रति 18 घण्टे पर लगभग एक बलात्कार) है। लम्बी कानूनी लड़ाई के बाद आखिर 20 मार्च 2020 को सुबह 5:30 बजे तिहाड़ जेल में के द्वारा निर्भया के दोषियों को फांसी दे दी गई। इससे पूर्व भारत की एक मात्र महिला राष्ट्र्पति प्रतिभा पाटिल सुप्रीम कोर्ट द्वारा बलात्कार के पाँच मामलों में दी गयी फाँसी की सजा को माफ करके उम्रकैद में बदल चुकी हैं। अन्तर्राष्ट्रीय स्तर पर भी इसकी निन्दा हुई। इसके परिणाम स्वरूप कई कड़े कानून संसद में पारित किये गए हैं।
11 मार्च 2013 राम सिंह नामक मुख्य आरोपी ने सुबह तिहाड़ जेल में आत्म-हत्या कर लिया। हालाँकि राम सिंह के परिवार वालों तथा उसके वकील का मानना है कि उसकी जेल में हत्या की गयी है। 14 सितम्बर 2013 को इस मामले के लिए विशेष तौर पर गठित त्वरित अदालत ने चारो वयस्क दोषियों को फाँसी की सज़ा सुनायी।
निर्भया पीड़िता को समाज व मीडिया द्वारा दिया गया नाम है। भारतीय कानून व मानवीय सद्भावना के अनुसार ऐसे मामले में पीड़ित की पहचान को उजागर नहीं किया जाता। नई दिल्ली में अपने पुरुष मित्र के साथ बस में सफर कर रही निर्भया के साथ 16 दिसम्बर 2012 की रात में बस के निर्वाहक, मार्जक व उसके अन्य साथियों द्वारा पहले भद्दी-भद्दी फब्तियाँ कसी गयीं और जब उन दोनों ने इसका विरोध किया तो उन्हें बुरी तरह पीटा गया। जब उसका पुरुष दोस्त बेहोश हो गया तो उस युवती के साथ उन ने बलात्कार करने की कोशिश की। उस युवती ने उनका विरोध किया परन्तु जब वह संघर्ष करते-करते थक गयी तो उन्होंने पहले तो उससे बेहोशी की हालत में बलात्कार करने की कोशिश की परन्तु सफल न होने पर उसके यौनांग में व्हील जैक की रॉड घुसाकर बुरी तरह क्षतिग्रस्त कर दिया। बाद में वे सभी उन दोनों को एक निर्जन स्थान पर बस से नीचे फेंककर भाग गये। किसी तरह उन्हें दिल्ली के सफदरजंग अस्पताल ले जाया गया। वहाँ बलात्कृत युवती की शल्य चिकित्सा की गयी। परन्तु हालत में कोई सुधार न होता देख उसे 26 दिसम्बर 2012 को सिंगापुर के माउन्ट एलिजाबेथ अस्पताल ले जाया गया जहाँ उस युवती की 29 दिसम्बर 2012 को मौत हो गई। 30 दिसम्बर 2012 को दिल्ली लाकर पुलिस की सुरक्षा में उसके शव का अंतिम संस्कार कर दिया गया।
निर्भया की घटना के बाद महिलाओं के खिलाफ होने वाले अपराध पर नए सिरे से एक नई बहस शुरू हुई। इस घटना के विरोध में पूरे देश में उग्र व शान्तिपूर्ण प्रदर्शन हुए। सोशल मीडिया में ट्वीटर, फेसबुक आदि पर काफी कुछ लिखा गया। यहाँ तक कि महिलाओं की सुरक्षा सियासत का गेमचेंजर अजेंडा बन गयी बार और सभी दलों के ऊपर उनके सरोकारों के साथ खुद को दिखाने का सामाजिक दबाव भी पड़ा। यही कारण था कि सरकार ने जस्टिस वर्मा को कानून में बदलाव करने के लिए सिफारिश करने को कहा। इसमें पहली बार बलात्कार करने वाले अपराधियों को मौत की सजा देने का प्रावधान किया गया। संसद ने अभूतपूर्व तरीके से इसे एकमत से पास किया।
औरेस
औरेस (Ouarsenis या Ouanchariss ; अरबी : الونشريس‎ El Ouanchariss, बर्बर: Ouarsnis, अर्थ: "इससे ऊँचा नहीं") अफ्रीका के उत्तर पश्चिम में स्थित एक पर्वतीय क्षेत्र है। अल्जीरिया के पूर्वी भाग में टेलऐटलस और सहारा की ऐटलस पर्वतश्रेणियों का जहाँ संधिस्थल है, उस पर्वतीय क्षेत्र को औरेस कहते हैं। दोनों पर्वतमालाओं के मिल जाने से ऊँचाई काफी अधिक हो गई है। यह अल्जीरिया का सबसे अधिक ऊँचा भाग है जिसकी औसतन ऊँचाई समुद्रतल से ६,००० फुट और सबसे ऊँची चोटी ७,६३८ फुट ऊँची है। यह क्षेत्र अधिकतर चूने के पत्थर का बना है।
पुराने युग में औरेस पहाड़ बर्बर शरणार्थियों के छिपने का उत्तम स्थान था। रोम साम्राज्य में यह सेना का केंद्र था। कई पुराने टूटे किले अब भी दिखाई पड़ते हैं। इस क्षेत्र में औसत वार्षिक वर्षा १२ इंच से २० इंच तक होती है। परंतु औरेस पहाड़ का दक्षिणी भाग, जो सहारा रेगिस्तान की ओर है, सूखा है और यहाँ प्राकृतिक वनस्पतियाँ बहुत कम हैं।
इस पर्वतीय क्षेत्र में आबादी बहुत कम है; अधिकतर बर्बर लोग रहते हैं। यायावर बर्बर जानवर चराते हैं। जहाँ पानी मिल जाता है वहाँ खेती होती है तथा फलों के बाग लगाए जाते हैं। फलों में खूबानी और अंजीर मुख्य हैं।
बबलू हैप्पी है
बबलू हैप्पी है नील माधव पंडा द्वारा निर्देशित २०१४ की हिन्दी फ़िल्म है। नील माधव पंडा ने इससे पहले "आय एम कलाम" और "जलपरी" जैसी फ़िल्मों का निर्देशन किया है। बबलू हैप्पी है आज के युवाओं की कहानी है। वो मल्टीपलेक्सों और कारों में प्यार और सम्भोग को सोचते हैं। फ़िल्म में मुख्य भूमिका में सहिल आनन्द, एरिका फर्नांडीस, सुमित सूरी, अमोल पराशर और प्रीत कमल हैं। फ़िल्म में अनु चौधरी और परवीन डबास भी सहायक भूमिका में अभिनय करते हैं। पहले फ़िल्म का नाम "लव इज़ नोट मैथेमेटिक्स" (हिन्दी: प्यार गणित नहीं है) रखा गया था। फ़िल्म ७ फ़रवरी २०१४ को अन्य बॉलीवुड फ़िल्मों हंसी तो फंसी, "हार्टलेस" और "या रबा" के साथ जारी की गई।फ़िल्म का संगीत बैशाख-कनिश तैयार किया है जिसको संगीतबद्ध प्रतीक मजूमदार ने किया है।
तरण आदर्श ने बॉलीवुड हंगामा पर फ़िल्म को 1.5 सितारे दिये हैं। टाइम्स ऑफ़ इण्डिया पर रेणुका व्यवहारे ने फ़िल्म को 2 सितारे दिये हैं। सुभाष के झा ने याहू इण्डिया न्यूज़ पर फ़िल्म को 4 सितारे दिये। एमटीवी इण्डिया पर फ़िल्म को 3.5 मिले। इण्डिया टीवी ने फ़िल्म को 4 सितारे दिये।
हंसी तो फंसी
हंसी तो फंसी विनिल मैथ्यू द्वारा निर्देशित तथा करण जौहर एवं अनुराग कश्यप द्वारा निर्मित हिन्दी फ़िल्म है। फ़िल्म सिद्धार्थ मल्होत्रा और परिणीति चोपड़ा अभिनीत है। फ़िल्म ७ फ़रवरी २०१४ को अन्य बॉलीवुड फ़िल्मों "हार्टलेस", "या रबा" और बबलू हैप्पी है के साथ जारी की गई।
निखिल (सिद्धार्थ मल्होत्रा) एक मस्तमौला व्यापारी है जो एक सिद्धांतवादी पुलिस अफ़सर एसबी भारद्वाज (शरत सक्सेना) का बेटा है। वो करिश्मा (अदा शर्मा) से प्यार करता है और दोनों शादी करने का फ़ैसला कर लेते हैं। निखिल एक ऐसा लड़का है जिसका विश्वास है कि जब एक लड़की से वादा किया जाता है तो उसके बाद इधर-उधर नहीं भटकना चाहिए। करिश्मा निखिल को विवाह से पहले ५ करोड़ रुपये इकट्ठा करने को कहती है। विवाह ७ दिन बाद है और इसी समय में निखिल करिश्मा की छोटी बहन मीता (परिणीति चोपड़ा) से मिलता है। मीता, कई साल पहले अपनी आगे की शिक्षा के खर्चे पूरे करने के लिए घर से गहने चुराकर भाग जाती है। करिश्मा, निखिल से मीता का ध्यान रखने को कहती है ताकि उसके परिवार वालों को मीता की मौजूदगी का पता ना चल सके। निखिल पाता है कि मीता ड्रग्स की बुरी लत का शिकार हो चुकी है और वो उसे इससे बाहर निकालने की ठान लेता है। इस बीच निखिल और मीता एक दूसरे के क़रीब आ जाते हैं।फ़िल्म का संगीत विशाल-शेखर ने दिया है जिसे कुमार और अमिताभ भट्टाचार्य ने संगीतबद्ध किया है। एक गीत "ड्रामा क्वीन" को विशाल डडलानी और श्रेया घोषाल ने लॉन्च किया है। गीत "ज़ेहनसीब", जिसे चिनमयी श्रीपदा और शेखर रवजियानी ने गाया है, २ जनवरी २०१४ को जारी किया गया था।
बॉक्स ऑफ़िस इण्डिया के अनुसार, "हंसी तो फंसी" ने देश के बड़े सिनेमाघरों में यथोचित प्रदर्शन किया है। मेरे ख्याल से
द पियानिस्ट (2002 फ़िल्म)
रोनाल्ड हारवुड ने इस फिल्म कि पटकथा लिखि और एड्रियन ब्रॉडी द्वारा अभिनीत यह रोमन पोलान्स्की द्वारा निर्देशित 2002 की युद्ध जीवनी ड्रामा फिल्म है। यह वलाद्स्लाव स्पिल्मन की आत्मकथात्मक पुस्तक "द पिआनिस्ट" पर आधारित है जो कि एक द्वितीय विश्व युद्ध का वातावरण दिखाता है। फिल्म पोलैंड, फ्रांस, जर्मनी और ब्रिटेन की एक सह-उत्पादित है।
द पिआनिस्ट ने कई पुरस्कार और नामांकन प्राप्त किये। फिल्म 2002 कान फिल्म समारोह में सम्मानित की गई थी। 75 वें अकादमी पुरस्कारों में द पिआनिस्ट फिल्म ने सर्वश्रेष्ठ निर्देशन के लिए ऑस्कर जीता था, तथा सर्वश्रेष्ठ रूपांतरित पटकथा (रोनाल्ड हारवुड) और सर्वश्रेष्ठ अभिनेता (ब्रॉडी) और भी सर्वश्रेष्ठ फिल्म के लिए अकादमी पुरस्कार सहित चार अन्य पुरस्कारों के लिए नामांकित किया गया था। 2003 में सर्वश्रेष्ठ निर्देशन के लिए सर्वश्रेष्ठ फिल्म और बाफ्टा पुरस्कार जीता और सर्वश्रेष्ठ फिल्म, सर्वश्रेष्ठ निर्देशक और ब्रॉडी के लिए सर्वश्रेष्ठ अभिनेता सहित सात फ्रेंच पुरुस्कार भी प्राप्त हुए थे।
हार्टलेस
हार्टलेस (हिन्दी: दिलरहित) शेखर सुमन द्वारा निर्देशित एक हिन्दी फ़िल्म है। इसमें अध्ययन सुमन, अरियाना अयाम, शेखर सुमन, दीप्ति नवल, ओम पुरी और मदन पुरी ने अभिनय किया है। यह फ़िल्म ७ फ़रवरी २०१४ को जारी की गई। फ़िल्म चिकित्सकीय पद्धति एनेस्थीसिया अवेयरनेस (संज्ञाहरण जागरूकता) पर केन्द्रित है। संज्ञाहरण जागरूकता एक प्रकार की स्थिति है जिसमें बिमार अपने शरीर के अंगों को इधर-उधर नहीं कर सकता लेकिन अपने आस-पास की घटनाओं को समझ सकता/सकती है।
आदित्य (अध्ययन सुमन) एक बिजनेसमैन है। उसकी माँ गायत्री (दीप्ति नवल) उसे बेहद प्यार करती है। आदित्य का दिल ट्रांसप्लांट होना है, पर अपनी मां के बार-बार कहने पर भी वह इस ट्रांसप्लांटेशन के लिए राजी नहीं होता। आदित्य अपने बिजनेस के सिलसिले में दुबई जाता है, जहां उसकी मुलाकात एक होटल की रिसेप्शनिस्ट रिया (अरियाना अयाम) से होती है। दोनों के बीच नजदीकियां बढ़ने लगती हैं, लेकिन एक दिन अचानक आदित्य की तबीयत खराब हो जाती है। उसे तुरंत हार्ट ट्रांसप्लांट कराना है। इसके लिए वह अपने नामी सजर्न दोस्त (शेखर सुमन) की मदद लेता है, लेकिन तभी अचानक कुछ ऐसा होता है कि आदित्य की जिंदगी में भूचाल आ जाता है। बादमे उसे पता चलता है कि ये उसी के दोस्त सर्जन की कर्तुत है जो वह इंशुरंस की रकम के लिये कर रहा होता है। उसमे रियाभी शामिल होती है।
हुविष्क
हुविष्क कुषाण वंश का शासक था जो कनिष्क की मृत्यु के बाद सिंहासन पर बैठा (लगभग १४० ई)।
कुषाण शासकों में हुविष्क का राज्यकाल बड़ा महत्वपूर्ण है। इसकी पुष्टि तत्कालीन कुषाण लेखों तथा सिक्कों (मुद्राओं) से होती है। लेखों के आधार पर इसने कनिष्क संवत् २८-६० तक राज्य किया। यह लेख प्राय: मथुरा के कंकली टीले तथा अन्य निकट स्थानों से खुदाई में मिले। अफगानिस्तान में वरधक नामक स्थान से इसी शासक का सं. ५२ का एक लेख मिला। विद्वानों का मत है कि यह सम्राट् कनिष्क का कनिष्ठ पुत्र था और अपने भाई वासिष्क (२४-२८) के बाद सिंहासन पर बैठा। अरा के सं. ४१ के लेख में एक अन्य कुषाण सम्राट् महाराज राजातिराज देवपुत्र कैसर कनिष्क का उल्लेख है जिसके पिता का नाम वाजेष्क था। ल्यूडर्स तथा कुछ अन्य विद्वानों के विचार में कनिष्क प्रथम की मृत्यु के बाद कुषाण साम्राज्य का विभाजन हो गया था। उत्तरी पश्चिमी भाग पर वाजिष्क तथा अरा के कनिष्क द्वितीय ने राज्य किया और उसके बाद हुविष्क का दोनों भागों पर अधिकार हो गया। यह सुझाव हुविष्क के राज्यकाल (२८-६०) में एक अन्य कुषाण सम्राट् अरा के कनिष्क की गुत्थी सुलझाने के लिए दिया गया था। विभाजन का कहीं भी संकेत नहीं मिलता है। वासिष्क के लेख क्रमश: २४ तथा २८ वर्ष के मथुरा तथा साँची में मिले। अत: उसका उत्तरी पश्चिमी भाग पर राज्य करने का लेखों से संकेत नहीं मिलता। हुविष्क ३२ वर्ष अथवा इससे भी कुछ अधिक काल तक संपूर्ण कुषाण साम्राज्य का शासक रहा और उसके बाद संवत् ६७ से ९८ तक वासुदेव ने राज्य किया।
हुविष्क के राज्यकाल के सं. २८ में वकन (बदकशाँ) से एक मध्य एशियाई सरदार मथुरा आया और उसने केवल ब्राह्मणों ही के लिए ५५० पुराणों की धनराशि दो विभिन्न श्रेणियों के पास जमा कर दी। इसमें इस समय की सुदृढ़ आर्थिक व्यवस्था का पता चलता है। हुविष्क ने एक पुण्यशाला का भी निर्माण किया, जिसका इस लेख में विवरण है, तथा अपने पूर्वजों की मूर्तियाँ भी स्थापित कीं। इस सम्राट् की विभिन्न प्रकार की स्वर्णमुद्राओं से प्रतीत होता है कि इसका राज्यकाल संपन्न युग था। पूरब में इसका राज्य पटना तथा गया तक विस्तृत था, जैसा पाटलिपुत्र की खोदाई में मिले मिट्टी के बोधगया मंदिर के एक प्रतीक से पता चलता है। कल्हण की राजतरंगिणी में हुष्क, जुष्क तथा कनिष्क का उल्लेख है। हुष्क द्वारा बसाए गए हुष्कपुर की समानता वर्तमान वरामुला से की जाती है।
स्वेन एंडर्स हेडिन
स्वेन एंडर्स हेडिन (Sven Anders Hedin ; 19 फ़रवरी 1865 – 26 नवम्बर 1952) स्वीडेन का भूगोलशास्त्री, खोज-यात्री, फोटोग्राफर तथा यात्रा-वृतान्त लेखक था।
स्वेन एंडर्स हेडिन का जन्म १९ फ़रवरी १८६५ ई. को स्टाकहोम में हुआ और मृत्यु १९५२ ई. में हुई। उपसाला विश्वविद्यालय में उसकी शिक्षा हुई और तदनंतर बर्लिन तथा हाल (Halle) में शिक्षा ग्रहण की। १८८५-५६ ई. में वह फारस और मेसोपोटामिया गया और १८९० ई. में फारस के शाह से संबंधित औस्कर राजा के दूतावास में नियुक्त हुआ। उसी वर्ष उसने खुरासान और तुर्किस्तान की यात्राएँ की ओर १८९१ में काशगर पहुँच गया। उसकी तिब्बत की यात्राओं ने उसे एशिया के आधुनिक यात्रियों में प्रथम स्थान प्राप्त कराया। १८९३ और १८९७ ई. के बीच उसने एशिया महाद्वीप के आरपार यात्रा की। ओरेनबर्ग से चलकर यूराल पार किया और पामीर तथा तिब्बत के पठार से होते हुए पेकिंग पहुँचा। दो अन्य यात्राओं में इन मार्गों के ज्ञान में विशेष जानकारी की तथा सतलज, सिंधु और ब्रह्मपुत्र के उद्गम स्थानों की खोज की। सन् १९०२ में वह स्वेडेन का नोबुल बना दिया गया और सन् १९०९ में भारत सरकार ने के. सी. आई. ई. की उपाधि दी। सन् १९०७ में उसने चीनी-स्वेडेन यात्रा का चीन को मार्गदर्शन किया और इसके परिणामों के प्रकाशित करने के लिए कई वर्ष परिश्रम किया।
स्वेन हेडन ने कई पुस्तकें लिखी जिनमें से ये उल्लेखनीय हैं -
हिमाचल प्रदेश के विधानसभा निर्वाचन क्षेत्रों की सूची
निम्नलिखित 2008 विधानसभा क्षेत्रों के परिसीमन के बाद से हिमाचल प्रदेश विधानसभा के निर्वाचन क्षेत्रों की सूची है। वर्तमान में, 17 निर्वाचन क्षेत्र में अनुसूचित जाति के उम्मीदवारों के लिए आरक्षित हैं और 3 निर्वाचन क्षेत्रों अनुसूचित जनजाति के उम्मीदवारों के लिए आरक्षित हैं।
हिमाचल प्रदेश के निष्क्रिय विधानसभा क्षेत्र वह क्षेत्र है जो परिसीमन के पश्चात किसी अन्य विधानसभा क्षेत्र में सम्मिलित हो गए है।
वरुण धवन
वरुण धवन का जन्म 24 अप्रैल 1987 को डेविड धवन, फ़िल्म निर्देशक और करुणा धवन के यहाँ मुंबई में हुआ था। 2011 फ़िल्म, देसी बॉयज के साथ अपने निर्देशन करियर की शुरुआत करनेवाले निर्देशक रोहित धवन, वरुण के बड़े भाई है। वे अभिनेता अनिल धवन के भतीजे है और अभिनेता सिद्धार्थ धवन का चचेरे भाई है। उन्होंने नॉटिंघम ट्रेंट विश्वविद्यालय, ब्रिटेन से व्यापार प्रबंधन में एक डिग्री की है।
अपने अभिनय की शुरुआत करने से पहले, धवन ने 2010 में फिल्म "माय नेम इज़ ख़ान" में करण जौहर के सहायक निर्देशक के रूप में काम किया। धवन ने सिद्धार्थ मल्होत्रा और आलिया भट्ट के साथ करन जौहर की स्टूडेंट ऑफ़ द इयर (2012) से अपनी शुरुआत की। उनके प्रदर्शन और नृत्य को सराहा गया। सीएनएन आईबीएन फ़िल्म समीक्षक राजीव मसंद ने लिखा, " वास्तव में, वरुण यहाँ रहने के लिए आया है ! यह आसानी के साथ अनोखे और कमजोर दोनों दृश्यों से निपटने में सक्षम है"। समीक्षक कोमल नाहटा ने टिप्पणी की, " वरुण धवन बहुत अच्छी तरह से ख़राब बव्वा के रूप में दिखाई देते हैं। वरुण तीनों में सबसे अच्छे डांसर है। फ़िल्मफेयर से रैडिता टंडन ने लिखा, "वरुण आकर्षक है और अपने शानदार नृत्य कौशल के लिए वे एक विशेष उल्लेख के लायक है"।
वरुण 2014 में करण जौहर निर्मित फ़िल्म हम्प्टी शर्मा की दुल्हनिया में आलिया भट्ट के साथ एक बार फिर नजर आये। फ़िल्म ने पहले सप्ताह में काफी अच्छा कारोबार किया। मार्च 2021 तक, वह अमर कौशिक द्वारा निर्देशित दिनेश विजान की कॉमिक हॉरर फिल्म भेड़िया में कृति सैनॉन के साथ व्यस्त हैं।
अभिनेता
अलीगढ़ किला
अलीगढ़ किला () भारत के सबसे मजबूत किलों में से एक, अलीगढ़, उत्तर प्रदेश में स्थित है। अलीगढ。 किला का इतिहास में बहुत ही महत्व है।
इतिहास-लेख
इतिहास-लेख या इतिहास-शास्त्र (Historiography) से दो चीजों का बोध होता है- (१) इतिहास के विकास एवं क्रियापद्धति का अध्यन तथा (२) किसी विषय के इतिहास से सम्बन्धित एकत्रित सामग्री। इतिहासकार इतिहासशास्त्र का अध्ययन विषयवार करते हैं, जैसे- भारत का इतिहास, जापानी साम्राज्य का इतिहास आदि।
इतिहास के मुख्य आधार युगविशेष और घटनास्थल के वे अवशेष हैं जो किसी न किसी रूप में प्राप्त होते हैं। जीवन की बहुमुखी व्यापकता के कारण स्वल्प सामग्री के सहारे विगत युग अथवा समाज का चित्रनिर्माण करना दु:साध्य है। सामग्री जितनी ही अधिक होती जाती है उसी अनुपात से बीते युग तथा समाज की रूपरेखा प्रस्तुत करना साध्य होता जाता है। पर्याप्त साधनों के होते हुए भी यह नहीं कहा जा सकता कि कल्पनामिश्रित चित्र निश्चित रूप से शुद्ध या सत्य ही होगा। इसलिए उपयुक्त कमी का ध्यान रखकर कुछ विद्वान् कहते हैं कि इतिहास की संपूर्णता असाध्य सी है, फिर भी यदि हमारा अनुभव और ज्ञान प्रचुर हो, ऐतिहासिक सामग्री की जाँच-पड़ताल को हमारी कला तर्कप्रतिष्ठत हो तथा कल्पना संयत और विकसित हो तो अतीत का हमारा चित्र अधिक मानवीय और प्रामाणिक हो सकता है। सारांश यह है कि इतिहास की रचना में पर्याप्त सामग्री, वैज्ञानिक ढंग से उसकी जाँच, उससे प्राप्त ज्ञान का महत्व समझने के विवेक के साथ ही साथ ऐतिहासक कल्पना की शक्ति तथा सजीव चित्रण की क्षमता की आवश्यकता है। स्मरण रखना चाहिए कि इतिहास न तो साधारण परिभाषा के अनुसार विज्ञान है और न केवल काल्पनिक दर्शन अथवा साहित्यिक रचना है। इन सबके यथोचित संमिश्रण से इतिहास का स्वरूप रचा जाता है।
इतिहास न्यूनाधिक उसी प्रकार का सत्य है जैसा विज्ञान और दर्शनों का होता है। जिस प्रकार विज्ञान और दर्शनों में हेरफेर होते हैं उसी प्रकार इतिहास के चित्रण में भी होते रहते हैं। मनुष्य के बढ़ते हुए ज्ञान और साधनों की सहायता से इतिहास के चित्रों का संस्कार, उनकी पुरावृत्ति और संस्कृति होती रहती है। प्रत्येक युग अपने-अपने प्रश्न उठाता है और इतिहास से उनका समाधान ढूंढ़ता रहता है। इसीलिए प्रत्येक युग, समाज अथवा व्यक्ति इतिहास का दर्शन अपने प्रश्नों के दृष्टिबिंदुओं से करता रहता है। यह सब होते हुए भी साधनों का वैज्ञानिक अन्वेषण तथा निरीक्षण, कालक्रम का विचार, परिस्थिति की आवश्यकताओं तथा घटनाओं के प्रवाह की बारीकी से छानबीन और उनसे परिणाम निकालने में सर्तकता और संयम की अनिवार्यता अत्यंत आवश्यक है। उनके बिना ऐतिहासिक कल्पना और कपोलकल्पना में कोई भेद नहीं रहेगा।
इतिहास की रचना में यह अवश्य ध्यान रखना चाहिए कि उससे जो चित्र बनाया जाए वह निश्चित घटनाओं और परिस्थितियों पर दृढ़ता से आधारित हो। मानसिक, काल्पनिक अथवा मनमाने स्वरूप को खड़ा कर ऐतिहासिक घटनाओं द्वारा उसके समर्थन का प्रयत्न करना अक्षम्य दोष होने के कारण सर्वथा वर्जित है। यह भी स्मरण रखना आवश्यक है कि इतिहास का निर्माण बौद्धिक रचनात्मक कार्य है अतएव अस्वाभाविक और असंभाव्य को प्रमाणकोटि में स्थान नहीं दिया जा सकता। इसके सिवा इतिहास का ध्येयविशेष यथावत् ज्ञान प्राप्त करना है। किसी विशेष सिद्धांत या मत की प्रतिष्ठा, प्रचार या निराकरण अथवा उसे किसी प्रकार का आंदोलन चलाने का साधन बनाना इतिहास का दुरुपयोग करना है। ऐसा करने से इतिहास का महत्व ही नहीं नष्ट हो जाता, वरन् उपकार के बदले उससे अपकार होने लगता है जिसका परिणाम अंततोगत्वा भयावह होता है।
हेक्टर
यूनानी इतिहास के अनुसार "हेक्टर" एक ट्रोजन सेनापति और राजकुमार था। वह ट्रौय के युद्ध के सबसे बहादुर और महान योद्धाओं में से एक था। यह सम्राट प्राइम और महारानी हेकुबा का सबसे बड़ा बेटा था। इसी कारण इतिहासकरों के हिसाब से यह पता चलता है कि यह डारडानस और ट्रौस के वंशज माने जाते हैं। इनकी पत्नी का नाम "आन्ड्रोमाके" था, जिसके साथ उनका एक बेटा भी था जिसका नाम "स्कामान्ड्रिअस" था। ट्रोय के महायुद्ध में इन्होने ट्रॉजन सेना के साथ लड़कर ३१,००० यूनानी सैनिक को मारा था। ग्रीक लेखक "होमर" के हिसाब से हेक्टर एक शान्ति-प्रिय, विचारशील, निडर, ज़िम्मेदार बेटा, पती और बाप था जिनके पास कोई बुरा मकसद नहीं था।
यूनानी भाषा में "हेक्टर" का मतलब 'अपने पास होना' या 'पकड़ना' होता है। एक और लेखक के हिसाब से यह नाम "ज़ेउस" क एक नाम है, क्योकिं वह "जो सब कुछ जोड़े रखता है"।
हेक्टर के भाई हेलेनस को एक आकाशवाणी में यह पता चलता है कि हेक्टर की मृत्यु एजाक्स के हाथों नहीं लिखी गई थी। इस आकाशवाणी के बल पर चलते हेक्टर दोनो सेनाओ को इकट्ठा करके किसी भी एक यूनानी योद्धा को लड़ने के लिये ललकारने लगा। नौ सैनिक आगे आये और उसमे से एजाक्स सबसे बलवान था। हेक्टर ने इन्हें इनकी तलवार दी। इसी तलवार से हेक्टर ने एजाक्स को मार डाला।
ऐकिलीस के साथ मिलकर ओडिसियस, फिनिक्स और एजाक्स वार्तालाप मे मिल जाते हैं। २००४ के चित्रित विवरण मे हेक्टर और ऐकिलीस के बीच घमासान युद्ध होता है। इस युद्ध मे हेक्टर अपनी जान खो देता है। लेकिन इल्लिआड के मुताबिक हेक्टर अपने देश और सेना को बचाने के लिये उनहें आगे भेज देता है और अकेले किले कि सुरक्षा करने का प्रयत्न करता है। यहाँ पर एकिलीस और उसकि सेना हेक्टर को मार देते हैं।
नाशीजीव
नाशीजीव या पीडक (pest) उन वनस्पतियों या जन्तुओं को कहते हैं जो मानव या मानव-हित को नुकसान पहुँचाते हैं। ऐसे कीट कई चीजों के लिए नुकशान दायक है, जिनमें फसल, पशुधन और वानिकी शामिल हैं। इस शब्द का उपयोग उन जीवों के लिए भी किया जाता है जो उपद्रव का कारण बनते हैं, जैसे कि घर में। यें एक घातक महामारी रोग का कारण बन सकते है, विशेष रूप से प्लेग का। अपने व्यापक अर्थ में, एक कीट मानवता का प्रतियोगी है।
उन जानवरों को कीट कहा जाता है, जो फसलों को या परजीवी पशुओं को नुकसान पहुंचाते हैं, जैसे सेब पर मोदक, या कपास पर बोले वेविल। एक जानवर भी एक कीट हो सकता है जब यह एक जंगली पारिस्थितिकी तंत्र को नुकसान पहुंचाता है या मानव आवास के भीतर कीटाणुओं को पहुंचाता है। उदाहरणों में मानव रोग के वैक्टिरिया शामिल हैं, जैसे कि चूहों और पिस्सू जो प्लेग रोग को ले आते हैं, मच्छर जो मलेरिया, और टिक्स जो लाइम रोग को ले आते हैं।
एक प्रजाति एक सेटिंग में एक कीट हो सकती है, लेकिन यें फायदेमंद भी होते है।(उदाहरण के लिए, ऑस्ट्रेलिया में पेश किए गए यूरोपीय खरगोशों ने पारिस्थितिक क्षति को उस पैमाने से परे का कारण बना दिया जो वे अपने प्राकृतिक आवास में भड़काते थे)। कई खरपतवार कुछ शर्तों के तहत उपयोगी होते हैं, उदाहरण के लिए पैटरसन के अभिशाप को अक्सर शहद के लिए भोजन और एक वाइल्डफ्लावर के रूप में मूल्यवान माना जाता है, भले ही यह पशुधन को जहर दे सकता है।
ब्लूम वर्गिकी
ब्लूम की वर्गिकी (Bloom's taxonomy) शिक्षा के अन्तर्गत 'सीखने के उद्देश्यों' के वर्गीकरण से सम्बन्धित है। यह नाम बेंजामिन ब्लूम के नाम पर रखा गया है जो उक्त वर्गीकरण सुझाने वाली समिति के अध्यक्ष थे। ब्लूम टक्सॉनोमी 1956 में बनाया गया था। इसके निर्माता माहान शैक्षिक मनोवैज्ञानिक ड्र. बेंजामिन ब्लूम हैं। उन्होने इसका निर्माण शिक्षा के क्षेत्र में सोच के उच्च प्रपत्र को बढ़ावा देने के लिए किया था। इसका प्रथम उदेश्या शिक्षा के अवधारणाओं, प्रक्रियाओं, और सिद्धांतों के विश्लेषण और मूल्यांकन का है। इसका अक्सर इस्तेमाल एजुकेशनल, ट्रैनिंग, एंड लर्निंग प्रोसेसस के निर्माण में किया जाता है।
"टक्सॉनोमी" का मतलब है " वर्गीकरण " अत: ब्लूम टक्सॉनोमी शिक्षा को सीखने के रूपों और स्तर के वर्गीकरण का एक प्रयास है। यह सुझाव दिया है कि ब्लूम टक्सॉनोमी में उच्च स्तर को प्रभावी ढंग से प्राप्त नहीं किया जा सकता अगर निचले स्तर को प्राप्त ना किया हो। इसलिए इसका वर्गीकार्ण 3 भागो में किया गया है- कॉग्निटिव डोमेन, अफेक्टिव डोमेन अथवा साइकमोटर डोमेन।
संज्ञानात्मक डोमेन ज्ञान और बौद्धिक कौशल का विकास शामिल करता है(ब्लूम, 1956) तथ्यों के स्मार्ण की कला इसमें शामिल होती है। इसकी 6 प्रथम श्रेणियाँ हैं-
यह माना जाता है कि कॉग्निटिव डोमेन में वर्गीकार्ण कठिनाइयों की उपाधि को ध्यान में रखकर होता है।
लॉरीन आंडर्सन ने दवीड करत्वोल के साथ मिलकर ब्लूम रिवाइज़्ड टक्सॉनोमी के परिवर्तनों में योगदान दिया है जिनमें सबसे प्रथम प्रिवर्तन है जहाँ संज्ञा शब्दों को हटाकर क्रिया शब्दों का प्रयोग किया गया है
ब्लूम टक्सॉनोमी विद्यार्थी के बौद्धिक विकास में योगदान देती है। इसके वर्गीकरणों के उपयोग से विद्यार्थी एक विषय को अपने तरीके से समझ सकता है और उसके समाधानो पर अपनी सोच से विचार कर सकता है। ब्लूम टक्सॉनोमी के मध्यम से विद्यार्थी विचारो की गहेरईओं का विश्लेषण बड़े उपयोगी रूप से कर सकता है। यहाँ अध्यापक एक सहायक की तरह होती है जो विचारों को समझने में केवल सहायता करती है। इस तरह विद्यार्थी स्वतंत्र बन जाता है।
व्यवसाय प्रशासन
किसी व्यवसाय के प्रशासन (business administration) का अर्थ उस व्यवसाय के क्रियाकलापों का प्रबन्धन करना, निर्णय लेना तथा लोगों एवं अन्य संसाधनों का दक्षतापूर्ण सगठन करना है ताकि उद्देश्यों की प्राप्ति हो सके।
प्रशासक प्रायः जनरल मैनेजर या कम्पनी सेक्रेटरी होता है जो निदेशक मंडल के अधीन कार्य करता है। मोटे तौर पर प्रशासन से तात्पर्य प्रबन्धन कार्य से है जिसमें वित्त, कर्मचारी और प्रबन्ध सूचना सेवाा आदि भी शामिल है। कुछ संगठनात्मक विश्लेषणों में प्रबन्धन को प्रशासन का उपसमुच्चय (सबसेट) के रूप में देखा जाता है।
हेनरी फेयोल ने प्रशासक के छः कार्य गिनाए हैं-
आंशिक अवकल समीकरण
गणित में आंशिक अवकल समीकरण वो अवकल समीकरणें होती हैं जिनमें बहुचर फलन और उनके आंशिक अवकल होते हैं। (यह साधारण अवकल समीकरणों से भिन्न है जिनमें एक ही चर और उसके अवकलों में बंटा हुआ होता है। आंशिक अवकल समीकरणों का उपयोग उन समस्याओं को हल करने में प्रयुक्त किया जाता है जो विभिन्न स्वतंत्र चरों की फलन होती हैं एवं जिन्हें साधारणतया हल कर सकते हैं अथवा हल करने के लिए अभिकलित्र प्रोग्राम बनाया जा सके।
आंशिक अवकल समीकरणो का उपयोग विभिन्न दृष्टिगत घटनाओं यथा ध्वनि, ऊष्मा, स्थिरवैद्युतिकी, विद्युत-गतिकी, द्रव का प्रवाह, प्रत्यास्थता या प्रमात्रा यान्त्रिकी को समझने में किया जा सकता है। ये पृथक प्रतीत होने वाली प्रक्रियाओं को आंशिक अवकल समीकरणों के रूप में सूत्रित किया जा सकता है।
निम्नलिखित समीकरण, आंशिक अवकल समीकरण का एक उदाहरण है-
जिसका सामान्य हल (जनरल सलूसन) निम्नलिखित है-
जहाँ formula_3 और formula_4 यादृच्छिक (आर्बिट्रेरी) फलन हैं।
दो ऑर्डर वाले आंशिक अवकल समीकरणों को परवलयी (parabolic), अतिवलयी (hyperbolic) और दीर्घवृत्तीय (elliptic) में विभक्त किया जाता है।
formula_12 को मानते हुए, माना दो स्वतन्त्र चरों में, दो-ऑर्डर वाला, सामान्य PDE निम्नलिखित है-
जहाँ "A", "B", "C" आदि गुणांक "x" और "y" पर निर्भर हो सकते हैम। यदि xy-प्लेन के किसी क्षेत्र में formula_14 हो, तो उस क्षेत्र में PDE द्वितीय-ऑर्डर वाला है। यह रूप शांकव (conic section) के समीकरण जैसा है:
दूसरे शब्दों में, , ∂ के स्थान पर "X" रखने पर, (और इसी प्रकार अन्य चरों के लिये भी करने पर) नियत गुणांक वाला PDE उसी डिग्री के एक बहुपद में परिवर्तित हो जाता है।
जिस प्रकार डिस्क्रिमिनेन्ट formula_16 के आधार पर कोनिक सेक्शन्स को parabolic, hyperbolic, और elliptic में बाँटा जाता है, उसी तरह द्वितीय-ऑर्डर वाले PDE को भी वर्गीकृत किया जा सकता है। किन्तु PDE के केस में डिस्क्रिमिनेन्ट formula_17 लिया जाता है।If there are "n" independent variables "x", "x", ..., "x", a general linear partial differential equation of second order has the form
The classification depends upon the signature of the eigenvalues of the coefficient matrix "a"..
इन्द्रभूति
इंद्रभूति नाम कई महान व्यक्तियों से सम्बधित है।
एक 'इंद्रभूति' तांत्रिक बौद्ध आचार्य और अनंगवज्र के शिष्य थे। इसकी पुष्टि कार्डियर की तेंजुर की सूची से होती है।
दूसरे तिब्बती स्रोतों से इंद्रभूति ७४७ ई. में तिब्बत जानेवाले गुरु पद्मसंभव के पिता थे। इन्हीं पद्मसंभव ने अपने साले शांतिरक्षित के साथ तिब्बत के प्रसिद्ध विहार साम्ये की स्थापना ओदंतपुरी विहार के अनुकरण पर की थी। इस आधार पर इंद्रभूति का समय लगभग ७१७ ई. निश्चित किया जा सकता है, ऐसा डॉ॰ विनयतोष भट्टाचार्य का मत है। इनके गुरु अनंगवज्र पद्मवज्र या सरोजवज्र अथवा सरोरुहवज्र के शिष्य थे। इस प्रकार इंद्रभूति आदिसिद्ध सरहपाद की महत्वपूर्ण और प्रसिद्ध शिष्यपरंपरा की तीसरी पीढ़ी में थे। भगवती लक्ष्मींकरा, जिनकी गणना, ८४ सिद्धों में की जाती है, इंद्रभूति की छोटी बहन थीं और शिष्या भी। तेंजुर में इंद्रभूति को महाचार्य, उड्डीयानसिद्ध, आचार्य अवधूत आदि विशेषणों के साथ स्मरण किया गया है। इन्हें उड्डीयन का राजा ही कहा गया है। डॉ॰ विनयतोष भट्टाचार्य ने तेंजुर से इनके २२-२३ ग्रंथों की सूची प्रस्तुत की है। इनकी 'ज्ञानसिद्धि' नामक तांत्रिक बौद्ध पुस्तक संस्कृत में रचित है।
नरेश दाधीच (राजनीतिशास्त्री)
डॉ॰ नरेश दाधीच (जन्म : ३ जनवरी १९५७) वर्धमान महावीर खुला विश्वविद्यालय के उपकुलप्ति हैं। इसके पूर्व वे राजस्थान विश्वविद्यालय, जयपुर में राजनीति शास्त्र के प्राध्यापक थे। वे गांधीवाद एवं शान्ति अध्ययन के प्रसिद्ध विद्वान हैं। उनके पीएचडी का विषय था - 'गाँधी और अस्तित्ववाद का तुलनात्मक अध्ययन'। यह गाँधीजी के ऊपर किए गये आरम्भिक तुलनात्मक अध्यनों में से एक है।
रूसी रूपवाद
रूसी रूपवाद (Russian formalism) साहित्यिक आलोचना का एक प्रभावशाली स्कूल (सम्प्रदाय) था जो १९१० के दशक से आरम्भ होकर १९३० के दशक तक मौजूद था।
प्राथमिक रूप से १९१६ ई. में बोरिस ईकेन बॉम, विक्टर श्कलोवस्की तथा यूरी तान्यनोव द्वारा सेंट पीटर्सबर्ग और फिर पेट्रोग्राद में स्थापित काव्य भाषा अध्ययन समुदाय (OPOYAZ) के कार्यों को रूसी रूपवाद कहा जाता है। इसमें १९१४ ई. में रोमन जैकोब्सन द्वारा स्थापित "द मॉस्को लिंग्विस्टिक सर्कल" के कार्य भी शामिल किए जाते हैं। प्रायः फूकोवादी ब्लादिमीर पोप भी इस आन्दोलन से जुड़े माने जाते हैं।
ईकेन बॉम ने 1926 ई. में ”रूपवादी पद्धति का सिद्धांत”("द थियोरी ऑफ द ‘फॉर्मल मेथड’") शीर्षक एक निबन्ध लिखा था। यह रूपवादियों द्वारा प्रस्तावित की गई पद्धति का परिचय देने वाला है। इसमें निम्नलिखित आधारभूत विचारों को शामिल किया गया है– आइचनबॉम के अनुसार स्कोलोवस्की इस समूह के सबसे अग्रणी आलोचक थे। उन्होंने इससे संबंधित दो संकल्पनाएं दी हैं।  रूसी रूपवादियों ने साहित्यिक आलोचना में प्रायः सांस्कृतिक मूल्यों, सामाजिक प्रभावों या लेखक के जीवन की भूमिका को अस्वीकार किया। विक्टर श्क्लोवस्की के शुरुआती लेखन "कला जैसे कि एक उपकरण" (Iskusstvo kak priem , 1916) के मुख्य तर्कों में इस सिद्धांत का स्पष्ट उल्लेख देखा जा सकता है।
रुस्तम
रुस्तम फारस (इरान) का एक विख्यात वीर और योद्धा था। रुस्तम का समय ईसा की नवीं शती माना जाता है।
वह जालजार का पुत्र और शाम का पौत्र था। राजा बाहमन से हुई एक लड़ाई में उसकी मृत्यु हुई। जब वह युद्ध पर जानेवाला था तो उसकी स्त्री गर्भवती थी। अभियान पर जाते समय उसने उसे एक ताबीज दिया और कह दिया कि यदि लड़के का जन्म हो तो उसके हाथ में यह ताबीज बाँध दिया जाए। लड़के की उत्पत्ति होने पर उसका नाम सोहराब रखा गया किंतु शत्रुओं से बालक की रक्षा के विचार से तथा उसे अपने ही संरक्षण में रखे रहने की गरज से माता ने यह बात छिपा रखी और रुस्तम को यह खबर भेज दी गई कि लड़की पैदा हुई है। इससे रुस्तम को बड़ी निराशा हुई और वह घर न लौटकर अज्ञातवास में ही रहने लगा। निदान कई वर्ष बीतने पर सोहराब को भी युद्ध पर जाना पड़ा। संयोग से समरभूमि में रुस्तम से ही उसका मुकाबला हुआ जिसमें पहचाने न जाने के कारण वह धोखे से पिता के हाथ से मारा गया।
अंग्रेजी में मैथ्यू आर्नल्ड नामक कवि ने 'सोहराब एंड रुस्तम' नामक खंडकाव्य में 'शाहनामा' के आधार पर इस घटना का बड़ा ही करुण और रोमांचकारी वर्णन किया है।
टेंपलटन पुरस्कार
टेंपलटन पुरस्कार प्रतिवर्ष टेंपलटन फ़ाउण्डेशन द्वारा दिया जाने वाला एक पुरस्कार है। इसकी शुरूआत 1973 में हुई थी और यह किसी ऐसे जीवित व्यक्ति को दिया जाता है जिसने अध्यात्म के क्षेत्र में महत्वपूर्ण योगदान दिया हो। वर्ष २०१२ में यह पुरस्कार तिब्बती धर्मगुरु दलाई लामा को दिया गया था। इससे पहले यह पुरस्कार मदर टेरेसा (1973) सर्वपल्ली राधाकृष्णन (1975)बाबाआमटे(1990),पांडुरंग शास्त्री आठवले (1997) को भी दिया जा चुका है। मदर टेरेसा को पुरस्कृत करने के साथ ही इसकि शुरूआत हुई थी और वे इस पुरस्कार को पाने वाली पहली व्यक्ति थीं। पुरस्कार में दी जाने वाली राशि-british पाउंड 11 लाख (अमेरिकी डॉलर लगभग 14 लाख डॉलर ) दी जाती है ,यह राशि नोबल पुरस्कार के तहत दी जाने वाली राशि से अधिक है। 2018- में शाह अब्दुल्ला 2nd (Jordan ke)48th 2019- marsello gliusar (हेनोवर, अमेरिका में डार्टमाउथ कॉलेज भौतिकी अंतरिक्ष विभाग के प्रोफेसर ) इन्हे नेचुरल फिलोसिपी के लिए दिया गया। ये 49 वे व्यक्ति है इस समान से पाने वाले
मूलामट्टमं
मूलामट्टमं केरल के इडुक्की ज़िले के इडुक्की तालूक के अंतरगत अराक्कुलम ग्राम पंचायत के मुख्यालय है। ये तोटुपुज़ा शहर से २२ क़ी मी दूर दक्षिण पूर्व की ओर तोटुपुज़यार नदी के किनारे पे बसा हुआ है। ये गाव तीनों तरफ से पर्वतमालाएं घिरा हुआ और तराई में बसा होने के कारण यह जगह सुरम्य स्थान है, इसलिए दक्षिण भारतीय भाषा फिल्मों का बहुत फिल्में यहाँ फिल्माए गए हैं। भारत में सबसे बड़ी भूमिगत जल विद्युत पावर स्टेशन के कारण मूलामट्टमं प्रसिद्ध है।
मूलामट्टमं पावर स्टेशन भारत में सबसे बड़ी भूमिगत जल विद्युत परियोजना है, इडुक्की बांध से पानी भूमिगत पाइप द्वारा यहाँ ले आकर 669.2 मीटर (2195 फीट) ऊचाई से नीचे पानी ६ जनरेटरों पे गिराकर ७८० मेगावाट का बिजली उद्पादन करता है। बिजली उद्पादन के बाद में, पानी त्रिवेणी संगमं पे तोटुपुऴायार नदी जा मिलते है, इसलिए तोटुपुऴायार नदी ३६५ दिनों में पानी से भरपुर है। कडि सुरक्षा के वजह से पर्यटकों को प्रवेश प्रतिबंध है।
सागौन बागानों, इलाप्पल्ली जल-प्रपात, त्रिवेणी संगमं, हैंगिगं पुल, तुम्बिच्ची काल्वरी समुच्चयम, नाटुकाणी मंडप, मलंकारा बांध, कुडायात्तूर पर्वत, वायानाक्कावु मंदिर और इलावीऴापून्चिरा आदि पर्यटकों केलिए मुख्य आकर्षण का जगह हैं। दुनिया का दूसरा और एशिया का पहिला आर्क बांध इडुक्की यहां से ४५ कि॰मी॰ दूर पे है।
स्कूल: IHEP यूपी स्कूल, गवर्नमेंट वोकेशनल हायर सेकेंडरी स्कूल, सेंट जॉर्ज स्कूल, सेक्रेड हार्ट अंग्रेजी मीडियम हायस्कूल कॉलेज: सेन्ट जोसफ कॉलेज, सीएमआई पाद्री लोगों से 1980 में स्थापित किया गया था। यह मूलामट्टम से 5 किमी दूर अराक्कुळम स्थित है। यह प्रबंधन, सामाजिक कार्य, रसायन विज्ञान, वाणिज्य, अर्थशास्त्र और अंग्रेजी भाषा में स्नातक और स्नातकोत्तर डिग्री प्रदान करता है।
उतथ्य
उतथ्य का जन्म आंगिरस कुल में हुआ था। उनकी भार्या भद्रा बड़ी रूपवती थी जिसे वरुण ने छिपा लिया था। जब नारद की मध्यस्थता से भी वरुण ने भद्रा को लौटाना स्वीकार नहीं किया, तब उतथ्य ने सरस्वती को सूख जाने और ब्रह्मर्षि देश को अपवित्र हो जाने का अभिशाप दे दिया। इस पर वरुण ने भद्रा को लौटा दिया।
महाभारत (आदिपर्व ९८.५-१६; शांतिपर्व ३२८) में उतथ्य की एक अन्य पत्नी ममता का उल्लेख भी मिलता है। इनके कनिष्ठ भ्राता बृहस्पति ने अपनी भाभी ममता से बलात् संभोग करना चाहा किंतु गर्भस्थ शिशु ने इनके इस कार्य का विरोध किया। इससे क्रुद्ध हो बृहस्पति ने गर्भस्थ शिशु को अंधा होने का शाप दिया। जन्म लेने पर इस अंधे बालक का नाम दीर्घतमा औतथ्य हुआ।
अल्जीरिया विमान दुर्घटना २०१४
11 फ़रवरी 2014 को अल्जीरियाई एयरफॉर्स लोकहीड सी-130 हर्क्यूलस विमान अल्जीयर्स से 500 किमी पूर्व औम अल-बुआगी में दुर्घटनाग्रस्त हो गया। प्रारम्भिक ख़बरों में 100 यात्रियों सहित चालक दल के सदस्य सवार बताये गए थे। विमान में कुछ सैनिक और उनके परिवार सवार थे। कॉन्सटेन्टाइन और औम अल-बुआगी के बीच विमान से संपर्क टूट गया। प्राथमिक समाचारों के अनुसार खराब मौसम को विमान हादसे का कारण बताया गया है। लेकिन बाद में प्राप्त आधिकारिक सूत्रों के अनुसार बचाव कर्मियों ने 76 शव प्राप्त किये और विमान में सवार कुल लोगों की संख्या 78 बताई गई जिनमें से एक सुरक्षित रह पाया। कुछ प्रत्येक्षदर्शियों के अनुसार दुर्घटनाग्रस्त होने से पहले विमान पहाड़ी से टकराया।
आगर मालवा ज़िला
आगर मालवा ज़िला भारत के मध्य प्रदेश राज्य का एक प्रमुख ज़िला है। यह मध्यप्रदेश का 51वाँ ज़िला हैं। ज़िले का मुख्यालय आगर है। आगर-मालवा ज़िला अपनी लाल मिट्टी के लिये भारत में प्रसिध्द हैं। आगर की स्थापना राजा आगरीय भील ने 10 वी सदी के दौरान करी थी ।
यह ज़िला उज्जैन सम्भाग में स्थित है और इसे 16 अगस्त 2013 को शाजापुर जिला से अलग कर के ज़िला घोषित किया गया। 1947 से मध्य प्रदेश के पुनर्गठन के पूर्व 1956 तक आगर मध्य भारत का एक जिला था 1956 में इसे शाजापुर जिले में शामिल कर दिया गया। इसके अंतर्गत चार तहसील आती हैं तहसील बडौद, आगर, सुसनेर, नलखेड़ा। जिले में प्रसिद्ध शक्तिपीठ मां बगलामुखी ओर बाबा बैजनाथ धाम स्थित है। आगर मालवा जिला अपनी लाल मिट्टी के लिऐ प्रसिद्ध है। इसकी सीमा राजस्थान को छूती है
सर हेनरी डॅली
"तिरछे अक्षर" सर हेनरी डर्मोट डेली 25 अक्टूबर 1823, पूना के निकट किरकी में पैदा हुए थे। उनके पिता, फ्रांसिस डर्मोट डैली, एक सैनिक थे और उन्होंने 4 लाइट ड्रेगून्स में 1821 से ब्रिटिश भारत में सेवा की थी। सर हेनरी डेली इतिहास के नामी छात्र थे और मालवा क्षेत्र के राज्यों के इतिहास में उनके हंसमुख और सुखद स्वभाव ने मालवा राज्य के प्रमुखों का विश्वास जीत लिया। 1870 में, उन्होंने भारत छोड़ दिया। उन्होंने गवर्नर जनरल के लिए एजेंट की नियुक्ति को हासिल किया। 1889 के अंत में सवारी करते हुए गिरने की वजह से उन्हे गंभीर चोट लगी जो जीवन भर थीक नहीं हो पाई। उनका निधन, 21 जुलाई 1895 को हुआ। एक व्यक्ति के रूप में वह साधारण, अप्रभावित और ईमानदार थे और दो ​​बार विक्टोरिया क्रॉस लड़ाई में वीरता के लिए ब्रिटेन में सर्वोच्च सैन्य सम्मान के लिए उनकी सिफारिश की गई थी। विरासत में, मध्य भारत के तत्कालीन राज्य के राज कुमारो को शिक्षित करने के लिए उन्होंने इंदौर में एक आधुनिक ब्रिटिश प्रकार का स्कूल बनाया। इंदौर में रेसिडॅन्सी कॉलेज की स्थापना की और बारीकी से इसकी प्रगति पर नज़र रखी। उनके निधन के बाद, मध्य भारत में अमेरिका के चीफ्स ने पर्याप्त ढंग से उनकी द्वारा दी गई सेवाओं का स्मरण करने का प्रस्ताव रखा। नतीजतन, 1906 में, नई डॅली कॉलेज का 118 एकड़ के परिसर के केंद्र में लोक निर्माण विभाग प्रस्तुत किया गया था, जिसके लिए जमीन पर एक विशाल, शानदार सफेद संगमरमर की इमारत का होलकर राज्य द्वारा डॅली कॉलेज के रूप में निर्माण किया गया।बहुत पहले से जनरल डॅली शिक्षा के क्षेत्र में बहुत रुचि रखते थे। उन्होंने इंदौर में रेसिडॅन्सी कॉलेज की स्थापना की और उसकी प्रगती पर काफी ध्यान दिया। उन्होंने ही अजमेर में मॅयो कॉलेज की नींव भी बनयी, जो चर्चा का एक प्रमुख विषय बना। मध्य राज्य में एसा कोई स्कूल या कॉलेज नहीं है जो इस कॉलेज के बारे में गर्व के साथ बात नहीं करता। जनरल डॅली एक कर्मशील आदमी थे और वह अकसर कहा करते थे कि " जो आदमी घोड़े पर चड़कर अपने कर्तव्य का पालन भी नहीं कर सकता है वो राजनीतिक अधिकारी कहलाने लायक नहीं है। डॅली ने फरवरी, 1881 में भारत छोड़ दिया था। उनके जाने के बाद उनका एक स्मारक मध्य भारत में उनके द्वारा दी गई सेवाओं के लिये पर्याप्त ढंग से स्थापित किया गया। इंदौर में रेजीडेंसी कॉलेज कुछ हद तक अल्प और अपर्याप्त इमारतों में आयोजित किया गया था और यह बेहतर आवास के प्रावधान भारत में शिक्षा की अग्रणी रहा था, जो डॅली की स्मृति के लिए एक उपयुक्त श्रद्धांजलि है। जो लोग इस कॉलेज के साथ जुड़ हुए हैं, उन्हे इस संस्थापक पर गर्व है। उनका पूरा जीवन सभी के लिए एक उदाहरण है।
ईटा दुर्ग
ईटा दुर्ग भारत के अरुणाचल प्रदेश राज्य की राजधानी ईटानगर में स्थित एक ऐतिहासिक स्थल है। "ईटा" शब्द का अर्थ "ईंट" है, और इसी के नाम पर ईटानगर का नाम पड़ा है। ईटा दुर्ग का निर्माण 14वी या 15वी शताब्दी में शुतीया राजवंश ने किया था। दुर्ग का आकार टेढ़ा-मेढ़ा है और इसमें उस समय की ईंटें लगाई गई हैं। दुर्ग में तीन द्वार हैं जो पश्चिमी, पूर्वी और दक्षिणी दिशाओं में स्थित हैं।
विश्‍व कैंसर दिवस
विश्व कैंसर दिवस 4 फरवरी को कैंसर के बारे में जागरूकता बढ़ाने और इसकी रोकथाम, पहचान और उपचार को प्रोत्साहित करने के लिए मनाया जाता है। विश्व कैंसर दिवस, 2008 में लिखे गए विश्व कैंसर घोषणा के लक्ष्यों का समर्थन करने के लिए यूनियन फॉर इंटरनेशनल कैंसर कंट्रोल (यूआईसीसी) के नेतृत्व में कार्यरत है। विश्व कैंसर दिवस का प्राथमिक लक्ष्य कैंसर और बीमारी के कारण होने वाली मौतों को कम करना है। बहुत से लोग कैंसर को दूर करने के लिए आध्यात्मिकता का भी सहारा लेते हैं।
1933 में अंतर्राष्ट्रीय कैंसर नियंत्रण संघ ने स्विट्जरलैंड में जिनेवा में पहली बार विश्व कैंसर दिवस मनाया। यह दिवस कैंसर के बारे में जागरूकता बढ़ाने, लोगों को शिक्षित करने, इस रोग के खिलाफ कार्रवाई करने के लिए दुनिया भर में सरकारों और व्यक्तियों को समझाने तथा हर साल लाखों लोगों को मरने से बचाने के लिए मनाया जाता है। 2014 में इसे विश्व कैंसर घोषणा के लक्ष्य 5 पर केंद्रित किया गया है जो कैंसर के कलंक को कम और मिथकों को दूर करने से संबंधित है।
वर्तमान में, दुनिया भर में हर साल 76 लाख लोग कैंसर से दम तोड़ते हैं जिनमें से 40 लाख लोग समय से पहले (30-69 वर्ष आयु वर्ग) मर जाते हैं। इसलिए समय की मांग है कि इस बीमारी के बारे में जागरूकता बढ़ाने के साथ कैंसर से निपटने की व्यावहारिक रणनीति विकसित करना है। वर्ष 2025 तक, कैंसर के कारण समय से पहले होने वाली मौतों के बढ़कर प्रति वर्ष 60 लाख होने का अनुमान है। यदि विश्व स्वास्थ्य संगठन के 2025 तक कैंसर के कारण समय से पहले होने वाली मौतों में 25 प्रतिशत कमी के लक्ष्य को हासिल किया जाए तो हर साल 15 लाख जीवन बचाए जा सकते हैं।
क्रान्ति-तीर्थ
क्रान्ति-तीर्थ गुजरात का एक सुप्रसिद्ध पर्यटन स्थल है। यह कच्छ के माण्डवी जिले में माण्डवी नगर से 3 किलोमीटर दूर माण्डवी धारबुदी मार्ग पर स्थित है। श्यामजी कृष्ण वर्मा द्वारा यूनाइटेड किंगडम में बीसवी शताब्दी के प्रारम्भ में स्थापित हाईगेट लन्दन के ऐतिहासिक इण्डिया हाउस की अनुकृति इस पर्यटन स्थल में विशेष रूप से दर्शनीय है।
गुजरात के मुख्यमन्त्री नरेन्द्र मोदी द्वारा 13 दिसम्बर 2010 को राष्ट्र को समर्पित इस क्रान्ति-तीर्थ को देखने दूर-दूर से पर्यटक गुजरात आते हैं। गुजरात सरकार का पर्यटन विभाग इसकी देखरेख करता है।
भारतीय स्वतंत्रता संग्राम के अग्रणी सेनानी श्यामजी कृष्ण वर्मा का निधन स्विट्जरलैंड की राजधानी जिनेवा में ३१ मार्च १९३० को हो गया था। गुजरात के मुख्यमन्त्री नरेन्द्र मोदी ने उनकी अस्थियों को भारत की स्वतन्त्रता के 55 वर्ष बाद 22 अगस्त 2003 को स्विस सरकार से अनुरोध करके जिनेवा से स्वदेश वापस मँगाया और श्यामजी कृष्ण वर्मा के जन्म स्थान माण्डवी में क्रान्ति-तीर्थ नाम से एक रमणीय पर्यटन स्थल बनाकर उसमें उनकी स्मृति को संरक्षण प्रदान किया।
13 दिसम्बर 2010 को मोदी ने इसे राष्ट्र को समर्पित कर दिया। इस क्रान्ति-तीर्थ को देखने दूर-दूर से पर्यटक गुजरात आते हैं। इसकी देखरेख के साथ-साथ पर्यटकों के आवागमन व निवास आदि की सारी व्यवस्था गुजरात सरकार का पर्यटन विभाग करता है।
क्रान्ति-तीर्थ के परिसर में लन्दन के इण्डिया हाउस की हू-ब-हू अनुकृति बनाकर उसमें श्यामजी कृष्ण वर्मा सहित अनेक क्रान्तिकारियों के चित्र व उनसे सम्बन्धित साहित्य भी रखा गया है। कच्छ जाने वाले सभी देशी विदेशी पर्यटकों के लिये माण्डवी का क्रान्ति-तीर्थ एक उल्लेखनीय पर्यटन स्थल बन चुका है। इसे देखने दूर-दूर से भारी संख्या में विदेशी पर्यटक गुजरात आते हैं।
सय्यद अली अख्तर रिजवी
सय्यद अली अख्तर रिजवी (जन्म-१९ सितम्बर, १९४८: मृत्यु-१० फ़रवरी, २००२) बीसवी सदी के एक पर्मुख विद्वान, वक्ता, लेखक, इतिहासकार और कवि थे।
सय्यद अली अख्तर रिजवी का १९ सप्टेम्बर १९४८ में गोपालपुर जिला सिवान बिहार में पैदा हुए आपके पिता का नाम सय्यद मज़हर हुसैन रिज़वी था। आप जब ३ वर्ष के थे तो आपके पिता का देहांत हो गया। पिता की मृत्यु के बाद उनकी माँ ने बड़ी कठिन परिस्थितियों में भी न केवल परिवार को चलाया अपितु बच्चों को श्रेष्ठ संस्कार भी दिये।
ईरान के परसिद्ध आयतुल्लाह हज़रत नासीर मकारिम शिराज़ी द्वारा इनको "अदीबे असर" नमी खिताब से सम्मानित किया गया। अली अख्तर रिजवी की काव्यात्मक शीर्षक "शऊर गोपालपुरी " था।
सैयद अली अख्तर रिजवी का १० फ़रवरी, २००२ को निधन हो गया। उनके अंतिम संस्कार में कई विद्वानों और प्रचारकों ने भाग लिया और गोपालपुर, जिला सिवान, बिहार, भारत में लोगों की भारी भीड़ के द्वारा किया गया।
किम प्लॉफ्कर
किम लेज्ली प्लॉफ्कर (Kim Leslie Plofker ; 25 नवम्बर 1964) एक अमेरिकी गणित-इतिहासकार हैं। प्राचीन भारतीय गणित पर उन्होने विशेष कार्य किया है। उन्होने ब्राउन विश्वविद्यालय से १९९५ में डेविड पिंग्री (David Pingree) के शोधनिर्देशन में पीएचडी की। डेविड पिंग्री स्वयं भारतीय गणित के इतिहास के विषेषज्ञ थे। किम के पीएच डी का विषय था - मध्यकालीन खगोलीय संस्कृत ग्रन्थों में साइन फलनों के रूपान्तरण द्वारा गणितीय सन्निकटन (Mathematical approximation by transformation of Sine Functions in Medieval Astronomical Sanskrit text)।
१९९० के दशक में वह दक्षिण एशियाई पाण्डुलिपियों के लिए अमेरिकी समिति की निदेशिका थीं। वहाँ वे पाठों की तुलना के लिए प्रोग्राम के विकास से भी जुड़ीं थीं।
भारत का वीर पुत्र – महाराणा प्रताप
भारत का वीर पुत्र - महाराणा प्रताप एक सोनी टीवी पर प्रसारित होने वाला एक धारावाहिक है। यह २७ मई २०१३ से १० दिसम्बर २०१५ तक प्रसारित हो रहा था। इसे अभिमन्यु राज सिंह ने निर्देशित किया है। यह धारावाहिक १६वीं शताब्दी के मेवाड़ के राजपूत शासक, महाराणा प्रताप के जीवन पर आधारित एक भारतीय ऐतिहासिक नाटक है। यह ऐतिहासिक धारावाहिक १० दिसम्बर २०१५ को रात १० बजे अंतिम बार चला अर्थात अब यह पूरा हो चूका है इसके अंत में महाराणा प्रताप की बीमारी की वजह से मृत्यु हो जाती है।
बाल वीर
बालवीर सब टीवी पर प्रसारीत होने वाला एक भारतीय बाल टेलीविजन धारावाहिक है जिसका प्रसारण 8 अक्टूबर 2012 को आरम्भ हुआ। इस शो ने 8 जून 2016 को अपने 1000 प्रकरण पूर्ण कर लिए। ४ नवम्बर २०१६ को ११११ प्रकरण पूर्ण होने के बाद कार्यक्रम को समाप्त कर दिया गया था। बालबीर बच्चों को साहसी बनने की शिक्षा देता था।
बाल वीर, परियों पे आधारित सुपर हीरो शो है। यह कहानी एक बच्चे की है, जिसे परियों ने पाला और उसे चमत्कारी शक्तियों से परिपूर्ण बनाया जिससे वह बुराइयों से लड़ सके। उसे धरती पर बल्लू नाम से रहने के लिए भेजा जिससे वह धरती पर रह कर धरती को बुरी ताकतों से बचा सके। वह धरती पर जिस घर में रहता है, वहाँ उसे बल्लू के नाम से ही जानते है। इसके मेहर और मानव दोस्त बन जाते हैं। वह बालवीर बन कर लोंगों को बचाता रहता है और बुरी ताकतों को समाप्त करता रहता है। बाल वीर, एक परियों पे आधारित सुपर हीरो शो है।
१९७८ यूईएफए कप फाइनल
१९७८ यूईएफए कप फाइनल एक फुटबॉल मैच था, जो नीदरलैंड के पीएसवी आइंटहॉवन और फ्रांस के बिस्टिआ के बीच दो चरण मे खेला गया था। पीएसवी आइंटहॉवन फाइनल समग्र पर 3-0 जीता।
जुथिका रॉय
जुथिका रॉय (बांग्ला : युथिका राय ; २० अप्रैल १९२० – ५ फ़रवरी २०१४) भारतीय भजन (भक्ति संगीत) गायिका थीं। उन्होंने अपने चार दशक लम्बे करीयर में २०० से अधिक हिन्दी और १०० से अधिक बंगाली गानों को अपनी आवाज दी। उन्होंने हिन्दी फ़िल्मों हेतु हिन्दी भक्ति संगीत भी रिकॉर्ड करवाये। उन्हें १९७२ में भारत के चतुर्थ सर्वोच्य नागरिक पुरस्कार पद्म श्री से पुरस्कृत किया गया।
उनका जन्म संयुक्त बंगाल के हावड़ा जिले के आमता नामक स्थान पर १९२० में हुआ। उन्होंने छोटी आयु में ही गाना आरम्भ कर दिया था। उन्होंने अपना पहला एलबम १२ वर्ष की आयु में १९२० में रिकॉर्ड करवाया। उन्होंने अपने संगीत निर्देशक एवं शिक्षक काजी नज़रुल इस्लाम और बंगाली संगीत निर्देशक कमल दासगुप्त के निर्देशन में विभिन्न गानों को अपनी आवाज़ दी। वो महात्मा गांधी और जवाहरलाल नेहरू की पसन्दीदा गायिकाओं में से एक थीं। ५ फ़रवरी २०१४ को ९३ वर्ष की आयु में लम्बी बिमारी के बाद कोलकाता के एक अस्पताल में उनका निधन हो गया। वो कोलकाता के श्यामपुकुर स्ट्रीट में अपनी बहनों के साथ रहती थीं।
सैयद मुजफ्फर हुसैन बर्नी
सैयद मुजफ्फर हुसैन बर्नी (१४ अगस्त १९२३ – ७ फ़रवरी २०१४) भारत के प्रशासनिक अधिकारी, त्रिपुरा, नागालैण्ड, हरियाणा एवं हिमाचल प्रदेश के पूर्व राज्यपाल तथा भारत के राष्ट्रीय अल्पसंख्यक आयोग के अध्यक्ष थे। बर्नी उत्तर प्रदेश के बरेली महाविद्यालय के पूर्व छात्र थे। वो भारतीय प्रशासनिक सेवा के उड़िशा कैडर के अधिकारी थे जहाँ उनकी नियुक्ति राज्य के मुख्य सचिव के पद पर हुई थी। १९८१ और १९८४ में उन्होंने नागालैण्ड, त्रिपुरा और मणिपुर के राज्यपाल का पदभार ग्रहण किया तथा १९८७ से १९८८ तक हिमाचल प्रदेश एवं हरियाणा के राज्यपाल रहे। वो १९८८ से १९९२ तक चतुर्थ एवं पंचम अल्पसंख्यक आयोग के अध्यक्ष भी रहे। वो दिल्ली स्थित जामिया मिलिया इस्लामिया विश्वविद्यालय के १९९० से १९९५ तक कुलाधिपति भी रहे। ७ फ़रवरी २०१४ को ९० वर्ष की आयु में वृद्धावस्था के कारण उनका निधन हो गया।
बर्नी ने "इक़बाल: पोइट - पेट्रियट ऑफ़ इंडिया" (Iqbal: Poet – Patriot of India; हिन्दी: इक़बाल - कवि - भारत के देशभक्त) नामक पुस्तक की रचना भी की।
स्पेन राष्ट्रीय फुटबॉल टीम
स्पेन राष्ट्रीय फुटबॉल टीम (), अंतरराष्ट्रीय फुटबॉल प्रतियोगिताओं में स्पेन का प्रतिनिधित्व करती है और और राजसी स्पेनिश फुटबॉल महासंघ (आरएफईएफ) द्वारा नियंत्रित किया जाती है। स्पेनिश पक्ष आमतौर पर "ला फुरिअ रोजा" (लाल रोष) के रूप में जाना जाता है। स्पेन स्पेनिश फुटबॉल महासंघ पहले 1909 में स्थापित किया गया था, भले ही 1904 में फीफा के सदस्य बने।
स्पेन 2010 के विश्व कप और यूरो 2012 जीतने के बाद मौजूदा विश्व कप और यूरोपीय चैंपियन हैं। यह वरिष्ठ और युवा टीमों में 73 अंतरराष्ट्रीय खिताब की कुल जीता है। स्पेन इस समय के साथ नाबाद सबसे लगातार 29 प्रतिस्पर्धी मैचों के लिए रिकॉर्ड रखती है।
पुस्सी रायट
पुस्सी रायट (Pussy Riot, Пу́сси Ра́йот) एक रूसी नारीवादी पंक रॉक प्रदर्शन बैंड समूह हैं। इसमें लगभग ग्यारह महिलाएँ हैं। समूह अगस्त २०११ को मॉस्को में स्थापित हुई। अदालत द्वारा उन्हें दो साल की जेल सज़ा सुनाई गई थी क्योंकि बैंड की कुछ सदस्यों ने इसा मसीह गिरजेघर में व्लादिमीर पुतिन के ख़िलाफ़ एक पंक प्रदर्शन किया।
हाइनरिख़ गुस्ताव अडोल्फ एंगलर
हाइनरिख़ गुस्ताव अडोल्फ एंगलर (Heinrich Gustav Adolf Engler ; 25 मार्च 1844 – 10 अक्टूबर 1930) जर्मन वनस्पति शास्त्रज्ञ थे। उन्होने पादप-वर्गिकी एवं पादप-भूगोल पर उल्लेखनीय कार्य किया।
ब्रेसलॉ विश्वविद्यालय में इन्होंने शिक्षा पाई और यहीं से १८६६ ई. में इन्हें डाक्टर ऑव फ़िलासफ़ी की उपाधि मिली। चार वर्ष अध्यापन करने के पश्चात् ये म्यूनिख बोटेनिकल इंस्टिटयूट के सरंक्षक नियुक्त हुए। इसके पश्चात् छह वर्ष कील विश्वविद्यालय में प्रोफेसर, पाँच वर्ष ब्रेसलॉ विश्वविद्यालय में प्रोफेसर तथा औद्भिद उद्यान के संचालक और १८८९ से १९२१ ई. तक बर्लिन औद्भिद उद्यान के संचालक रहे।
अनुंसधान के लिए इन्होंने तीन बार अफ्रीका का तथा एक बार भारत तथा जावा का पर्यटन किया। इसी उद्देश्य से इन्होंने रूस, जापान तथा संयुक्त राज्य (अमरीका) होते हुए विश्वभ्रमण भी किया। इनकी विशेष देन वर्गीकरण (टैक्सोनॉमी) तथा औद्भिद भूतृत्त (फ़ाइटोजिऑग्रैफ़ी) के क्षेत्र में है, किंतु वनस्पति विज्ञान की अन्य शाखाओं में भी इनका कार्य महत्वपूर्ण रहा है। इनकी मृत्यु १९३० ई. में हुई।
स्वयं तथा अन्य लोगों के सहयोग से इन्होंने कई बहुमूल्य ग्रंथ लिखे हैं, जिनमें 'डी नाटीरलिख़ेन प्फ्लांट्सेन फ़ामिलीन' (प्राकृतिक पादपपरिवार), 'डास प्फ्लांट्सेनराइख़' (पादपराज्य) तथा 'सिलाबस डर प्फ्लांट्सेन फ़ामिलीन' (पादप-परिवार-सूची) प्रमुख हैं। इन्होंने 'बोटानिशे यारबुख़र' (वनस्पति-वैज्ञानिक शब्दकोश) नामक एक पत्रिका भी चलाई, जिसका संपादन वे सन् १८८० से लेकर मृत्यु पर्यत करते रहे।
बाक़ी
बाक़ी (सन् १५२६-१६०० ई.) सोलहवीं शती के एक प्रसिद्ध तुर्क कवि थे।
इसका पूरा नाम महमूद अब्दुल् बाक़ी था और इसका जन्मस्थान कुस्तुंतुनिया (इस्तांबोल) है। यह दरिद्र घराने का व्यक्ति था किंतु इसको उस समय के प्रसिद्ध विद्वानों से शिक्षा ग्रहण करने का अवसर मिला और तुर्की के उच्च कोटि के साहित्यकारों एवं कवियों का सत्संग भी। १८-१९ वर्ष ही की अवस्था में इस्ताबोल के प्रसिद्ध कवियों में इसकी गणना होने लगी। सन् १५५५ ई. में जब सुलतान सुलेमान आज़म ईरान की चढ़ाई से लौट आया, बाक़ी ने उसके एश्वर्य पर बड़ा उल्लासपूर्ण एक प्रशंसात्मक कसीदा उसके समक्ष उपस्थित किया। सुलतान इसे सुनकर इतना प्रभावित हुआ कि उसने बाक़ी से अपनी कविताओं पर 'नज़ीरिए' लिखने का आदेश दिया। इस प्रकार इसकी पहुँच दरबार तथा उच्च कोटि के समाज तक सहज में हो गई। सुलतान की इस कृपा से स्वयं इसके मित्रगण भी जलने लगे परंतु यह तुर्की का सबसे बड़ा कवि माना जाने लगा और इसकी प्रसिद्धि बड़ी शीघ्रता से पूरे राज्य ही में नहीं, प्रत्युत हिंदुस्तान तक फैल गई।
सुल्तान सुलेमान की विशेष कृपा से बाक़ी को उसकी निकट पार्श्ववर्तिता प्राप्त हो गई थी। इस कारण सुलतान की मृत्यु का इसपर बड़ा प्रभाव पड़ा और इसी प्रभाव के कारण इसने सुलतान की स्मृति में एक मरसिया लिखा, जो इसकी श्रेष्ठ रचना मानी जाती है। बाक़ी अरबी तथा फारसी का भी विद्वान् था। इसने अरबी की बहुत सी पुस्तकों का तुर्की में अनुवाद भी किया है और फारसी भाषा में कविता भी की है। परंतु इसकी सर्वाधिक जनप्रियता तुर्की की कविता ही के कारण हुई है और इसको उस युग के कवियों की प्रथम श्रेणी ही में स्थान नहीं दिया गया है, प्रत्युत तुर्की के गज़ल गायकों का सिरताज भी कहा गया है। गज़लों के सिवा इसके क़सीदे तथा मरसिए भी काव्यदृष्टि से पूर्णता तक पहुँचे हुए हैं। यद्यपि इसने अपने अनेक पूर्ववर्तियों की कविता से लाभ उठाया है तथापि अपने विशिष्ट व्यक्तित्व को भी बनाए रखा है।
योगेन्द्र नारायण
योगेन्द्र नारायण (जन्म: 26 जून 1942, इलाहाबाद) 1965 बैच के एक भारतीय आई॰ए॰एस॰ अधिकारी हैं जो अपनी ईमानदार छवि और वक़्त की पाबन्दी के लिये जाने जाते हैं। उत्तर प्रदेश सरकार में मुख्य सचिव, केन्द्र सरकार में रक्षा सचिव और राज्य सभा में महासचिव रह चुके योगेन्द्र नारायण इस समय रिलाइंस पावर इण्डस्ट्रीज़ की ऑडिट कमेटी के सदस्य हैं। उन्होंने अंग्रेजी में कई पुस्तकें भी लिखी हैं।
राजनीति विज्ञान में स्नातकोत्तर उपाधि के साथ लम्बे प्रशासनिक अनुभव के मद्देनज़र योगेन्द्र नारायण विभिन्न राजनीतिक, सामाजिक व आर्थिक मुद्दों पर अपनी बेवाक राय व्यक्त करते रहते हैं।
42 वर्षों से अधिक समय तक भारतीय प्रशासनिक सेवा में रहने के उपरान्त अवकाश प्राप्त कर वे आजकल अपने परिवार के साथ नोएडा में रह रहे हैं।
26 जून 1942 को इलाहाबाद में जन्मे योगेन्द्र नारायण ने इलाहाबाद विश्वविद्यालय से फिजिक्स कैमिस्टी मैथमैटिक्स में बी॰एससी॰ व राजनीति विज्ञान में फर्स्ट क्लास फर्स्ट एम॰ए॰ करने के उपरान्त भारतीय प्रशासनिक सेवा को अपने कैरियर का माध्यम चुना। उन्होंने पूरी ईमानदारी व कर्तव्यनिष्ठा के साथ उत्तर प्रदेश जैसे देश के सबसे प्रमुख राज्य में विभिन्न पदों पर काम किया। उनकी सेवाओं को देखते हुए उन्हें उत्तर प्रदेश सरकार ने ग्रेटर नोएडा जैसे महत्वपूर्ण शहर को बसाने का दायित्व सौंपा। इसके बाद वे प्रदेश के मुख्य सचिव बनाये गये।
भारत सरकार के भूतल परिवहन मन्त्रालय में सचिव के रूप में अपनी उल्लेखनीय सेवायें देने के उपरान्त उन्हें नेशनल हाईवे अथॉरिटी ऑफ इण्डिया के संस्थापक अध्यक्ष का दायित्व सौंपा गया। यू॰पी॰ कैडर से 1965 बैच के आई॰ए॰एस॰ अधिकारी योगेन्द्र नारायण को अटल बिहारी वाजपेयी ने अपनी सरकार में पहले रक्षा सचिव और उसके बाद राज्यसभा का महासचिव बनाया।
सरकारी सेवा में रहते हुए भी योगेन्द्र नारायण ने अध्ययन का क्रम जारी रखा और डेवलपमेण्ट इकोनॉमिक्स में डिप्लोमा के साथ-साथ एम॰फिल॰ और पीएच॰डी॰ की उपाधियाँ भी अर्जित कीं।
देश की सबसे महत्वपूर्ण ऊर्जा निर्माण प्रतिष्ठान रिलाइंस पॉवर इण्डस्ट्रीज़ ने 31 मार्च 2010 को उन्हें अपनी कम्पनी की ऑडिट कमेटी का सदस्य नियुक्त किया। यह दायित्व भी उन्होंने इस शर्त पर स्वीकार किया कि वे कम्पनी का एक भी शेयर नहीं खरीदेंगे।
चाहे वह दल-बदल निषेध कानून का मुद्दा हो या प्रशिक्षु आई॰ए॰एस॰ दुर्गा शक्ति नागपाल के निलम्बन का मामला अथवा लोकसभा कर्मचारियों के वेतन का मसला, योगेन्द्र नारायण ने अपनी बेवाक राय व्यक्त करने में कभी कोई संकोच नहीं किया।
योगेन्द्र नारायण की स्वयं की लिखी और उनके द्वारा सम्पादित निम्न पुस्तकें है: